অন্ধ্রপ্রদেশ কেন্দ্রীয় বিশ্ববিদ্যালয়

অন্ধ্রপ্রদেশ কেন্দ্রীয় বিশ্ববিদ্যালয় (সিইউপিএপি) হল একটি কেন্দ্রীয় বিশ্ববিদ্যালয়, যা ভারতের অন্ধ্রপ্রদেশের অনন্তপুর জেলায় অবস্থিত। অন্ধ্র প্রদেশের বিভক্তি ২০১৪ সালেঅন্ধ্র প্রদেশ পুনর্গঠন আইন, ২০১৪ এর মাধ্যমে প্রণীত হয়েছিল। এই আইনটি ভারত সরকারকে অন্ধ্রপ্রদেশের অবশিষ্ট অংশে জাতীয় গুরুত্বের প্রতিষ্ঠান প্রতিষ্ঠা করতে বাধ্য করেছিল, যার মধ্যে একটি কেন্দ্রীয় বিশ্ববিদ্যালয় থাকার কথা। বিশ্ববিদ্যালয়টিকে কেন্দ্রীয় মন্ত্রিসভা ২০১৮ সালের মে মাসে অনুমোদন করে, প্রকল্পে ₹ ৪৫০ কোটি (ইউএস$ ৫৫ মিলিয়ন) ) অনুমোদন করে। হায়দ্রাবাদ বিশ্ববিদ্যালয়কে (ইউওএইচ) ২০১৮ সালের জুন মাসে নতুন বিশ্ববিদ্যালয়ের পরামর্শদাতা হিসেবে নির্বাচিত করা হয়। ২০১৮ সালের জুলাই মাসে একটি বিল অনুমোদিত হয়েছিল এবং বিশ্ববিদ্যালয়ের ট্রানজিট ক্যাম্পাস, আইটি বিজনেস ইনকিউবেশন সেন্টার, জওহরলাল নেহরু টেকনোলজিকাল ইউনিভার্সিটি, অনন্তপুর, ২০১৮ সালের আগস্ট মাসে উদ্বোধন করা হয়েছিল। স্থায়ী বিদ্যায়তন নির্মাণের জন্য ৪৯১.৩ একর (১৯৮.৮ হেক্টর)একটি জমি বরাদ্দ করা হয়েছিল। কেন্দ্রীয় বিশ্ববিদ্যালয় (সংশোধন) বিল, ২০১৯ ২০১৯ সালের জুলাই মাসে লোকসভায় পেশ করা হয়েছিল এবং একই মাসে উভয় কক্ষে পাস হয়েছিল। ২০১৯ সালের অগাস্ট মাসে প্রকাশিত সেন্ট্রাল ইউনিভার্সিটিজ (সংশোধন) আইন, ২০১৯ আনুষ্ঠানিকভাবে বিশ্ববিদ্যালয়টি প্রতিষ্ঠা করে। বিশ্ববিদ্যালয়টি কেন্দ্রীয় বিশ্ববিদ্যালয় আইন, ২০০৯ দ্বারা নির্ধারিত নিয়ম দ্বারা পরিচালিত হয়। ভারতের রাষ্ট্রপতি বিশ্ববিদ্যালয়ের পরিদর্শক । চ্যান্সেলর হলেন বিশ্ববিদ্যালয়ের আনুষ্ঠানিক প্রধান, অপরদিকে নির্বাহী ক্ষমতা উপাচার্যের কাছে থাকে। আদালত, কার্যনির্বাহী পরিষদ, একাডেমিক কাউন্সিল, বোর্ড অব স্টাডিজ ও ফিনান্স কমিটি হল বিশ্ববিদ্যালয়ের প্রশাসনিক কর্তৃপক্ষ। বিশ্ববিদ্যালয় আদালত হল বিশ্ববিদ্যালয়ের সর্বোচ্চ কর্তৃপক্ষ এবং বিশ্ববিদ্যালয়ের বিস্তৃত নীতি ও কর্মসূচি পর্যালোচনা করার এবং বিশ্ববিদ্যালয়ের উন্নতি ও উন্নয়নের জন্য ব্যবস্থা প্রস্তাব করার ক্ষমতা রয়েছে; কার্যনির্বাহী পরিষদ হল বিশ্ববিদ্যালয়ের সর্বোচ্চ নির্বাহী সংস্থা। একাডেমিক কাউন্সিল হল বিশ্ববিদ্যালয়ের সর্বোচ্চ একাডেমিক সংস্থা এবং বিশ্ববিদ্যালয়ের একাডেমিক নীতিগুলির উপর সমন্বয় ও অনুশীলনের জন্য সাধারণ তত্ত্বাবধানের জন্য কাজ করে। সমস্ত একাডেমিক বিষয়ে কার্যনির্বাহী পরিষদকে পরামর্শ দেওয়ার অধিকার রয়েছে। অর্থ কমিটি আর্থিক নীতি, লক্ষ্য এবং বাজেট সুপারিশ করার জন্য দায়ী। সিইউএপি কলা, মানবিক ও সামাজিক বিজ্ঞানের বিভিন্ন ক্ষেত্রে বিএ (অনার্স) এবং বি.এসসি (অনার্স) ডিগ্রীর জন্য কোর্স অফার করে। এছাড়াও এটি বিভিন্ন বিএ (ভোকেশনাল স্টাডিজ) কোর্স এবং ভাষায় এমএ ডিগ্রি প্রদান করে। প্রোগ্রামগুলি সেমিস্টার ভিত্তিক ও পছন্দ ভিত্তিক ক্রেডিট ব্যবস্থা (সিবিসিএস) ব্যবহার করে। "About Us"। Central University of Andhra Pradesh। ১৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৯।  "Union Cabinet approves 'Central University of Andhra Pradesh' in Anantapur district"। The News Minute। ১৭ মে ২০১৮। সংগ্রহের তারিখ ২১ নভেম্বর ২০১৯।  "UoH to mentor new central university coming up in Andhra Pradesh"। The Times of India। ১১ জুন ২০১৮। সংগ্রহের তারিখ ২১ নভেম্বর ২০১৯।  "Union cabinet approves Central University in Andhra Pradesh"। The New Indian Express। ১৮ জুলাই ২০১৮। সংগ্রহের তারিখ ২১ নভেম্বর ২০১৯।  "Transit campus of Central University inaugurated"। The Hindu। ৬ আগস্ট ২০১৮। সংগ্রহের তারিখ ২৬ মে ২০১৯।  "The Central Universities (Amendment) Bill, 2019"। PRSIndia (ইংরেজি ভাষায়)। ৯ জুলাই ২০১৯।  "The Central Universities (Amendment) Act, 2019" (পিডিএফ)। The Gazette of India। Government of India। ২৩ আগস্ট ২০১৯।  "Central Universities Act, 2009"। Government of India। ২০০৯-০৩-২০।  "Programmes"। Central University of Andhra Pradesh। ১৮ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৯।  দাপ্তরিক ওয়েবসাইট